av va va
et sijn comen in rechte voer meye ende scepen van loven inde banc aldaer
willem van erpe van lyeshout i ende rutgheer van erpe sijn soen in
deen zijde ende floreys vander dussen die na de hoghe heerlich ons
genedichs heen des nhtogen van bourg en van brabant en na sijnre
stat recht van loven gegoedt ende gheerft es in vier en twintich merghen
lants erfs leens gelegen inder meyerien van tshertoghen bossche in
naeslant aldaer tuschen roesmale en nuwlant tuschen erffenisse willems
wilen van nuwlant ende erffenisse jans wilen vanden dick gelijc jan vand
dussen vader des voirs floreys die goede aldaer houdende was daer
de voirs willem ende rutgheer sijn soen een aensprake dede met sinen
geleverden voerspreke tot den voirs floreyse seggende dat de selve floreys
metter voirs sijnre goedinghen aende voirs goede verdoelt es ende dat bij
deser redenen want een thomaes wilen van hynthem de voirs goede
besatt als sijn erf leengoede ende dat hij daer uut sterf als uut sinen
erfleengoeden Ende dat dat waer was dat boden de voirs willem ende
rutgheer sijn soen te thoenen en metten mynsten ec Voert dede noch segge
de voirs willem en rutgheer sijn soen dat de voirs wilen thomaes van
hynthem een wittich wijf achter liet met namen joffr dede van nuwlant
die de voirs goede houden ende besitten bleef als een tochtersse dwelc
sij oec boden te thoenen c Seggen noch de selve willem en rutgheer dat
de voirs willem na staet der heylig kercken tot eenen wettighen wive
ghetruwt hadde eenre joffr margrieten wilen van woyswijc de welke
lang leefde dan de voirs wilen thomaes van hynthem ende dat die op
die tijt de wettighe en naeste erfgenaem was des voirs wilen thomaes
van hynthem van welker wilen joffr margrieten voirscr det voirs
willem hadde eenen wettigen soen te weten den voirs rutgheer van
erpe die opten dach van huden de naeste en wittighe erfgename en
des voirs wilen thomaes van hynthem en vander siden daer de goede
af comen sijn dwelc sij oec al boden te thoenen etc met noch bele
meer worden reden allegacien en thoenissen die de voirs willem en
rutgheer in deser aenspraken deden alligeren bij leggen en vhalen